Divendres que ve els edificis de l'Ajuntament i de la Tinència d'Alcaldia tindran il·luminades de verd les seues façanes amb motiu del Dia Internacional de la Terra
20 d’abril 2022

![](/media/ksai0i12/c-y-mini-fachada.jpg?width=850&height=567.9545454545455)

Amb motiu del Dia Internacional de la Terra, divendres que ve 22 d'abril, l'Ajuntament de Sagunt i la Tinència d'Alcaldia de Port de Sagunt, tindran il·luminades les seues façanes de color verd. Esta acció s'ha impulsat des d'Alcaldia, que ha instal·lat un sistema policromatic de llums led per a il·luminar els balcons d'estos dos edificis municipals de diferents colors segons les temàtiques triades.

La il·luminació de les façanes atén la petició que s'ha realitzat per part diferents associacions i entitats, a manera de conscienciació en relació amb la sostenibilitat i el medi ambient. Així mateix, per a dur a terme esta acció, s'ha realitzat un contracte menor que ha sigut atorgat a l'empresa Electromur per un import de 13.980 € IVA inclòs.

![](/media/p4uj1dwp/c-tenencia-de-alcaldia.jpg?width=850&height=566.9886363636364)

L'alcalde de Sagunt, Darío Moreno, ha indicat que «**aquesta iniciativa pretén donar resposta a una demanda de col·lectius i d'associacions amb la condició de visibilitzar les diferents problemàtiques que ens trobem en la nostra societat. Problemàtiques que van per la visibilització de determinades condicions, com per exemple malalties estranyes, però també que pretenen incrementar el grau de conscienciació de la nostra societat**».

En este sentit, Moreno ha explicat que «**començarem amb el Dia de la Mare Terra, un dia que pretén reflexionar sobre la sostenibilitat i el nostre medi ambient. És una acció que és xicoteta, però entenem que ajuda a construir entre tots i totes, un millor món. Un món en el qual visibilitzem la situació de totes les persones i també reflexionem sobre el nostre entorn**».

Les associacions que estiguen interessades en què s'il·luminen les façanes poden indicar la data i el color a través de l'email [alcaldia@aytosagunto.es](mailto:alcaldia@aytosagunto.es)

![](/media/atdjwqdz/c3-fachada.jpg?width=850&height=566.9886363636364)

![](/media/twqbbffz/c4-fachada.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/divendres-que-ve-els-edificis-de-l-ajuntament-i-de-la-tinença-d-alcaldia-tindran-il-luminades-de-verd-les-seues-façanes-amb-motiu-del-dia-internacional-de-la-terra/ "Facebook")
*   [](http://twitter.com/share?url=https://aytosagunto.es/va/actualitat/divendres-que-ve-els-edificis-de-l-ajuntament-i-de-la-tinença-d-alcaldia-tindran-il-luminades-de-verd-les-seues-façanes-amb-motiu-del-dia-internacional-de-la-terra/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/divendres-que-ve-els-edificis-de-l-ajuntament-i-de-la-tinença-d-alcaldia-tindran-il-luminades-de-verd-les-seues-façanes-amb-motiu-del-dia-internacional-de-la-terra/ "Linked In")
*   [](mailto:?body=https://aytosagunto.es/va/actualitat/divendres-que-ve-els-edificis-de-l-ajuntament-i-de-la-tinença-d-alcaldia-tindran-il-luminades-de-verd-les-seues-façanes-amb-motiu-del-dia-internacional-de-la-terra/)